## הנחיות להגשת תכנית המחקר

1. תלמיד מחקר שלב א' יגיש לוועדה היחידתית תכנית מפורטת של מחקרו, בהתאם להנחיות הבאות:
2. ההצעה תכלול:
3. דף שער ועליו כותרת העבודה בעברית ובאנגלית
4. סקירת הספרות הקיימת הדנה בשאלת המחקר.
5. פירוט שאלת המחקר העיקרית שבה תעסוק העבודה.
6. האסכולה, התורה-משפטית שבמסגרתה ייכתב המחקר.
7. פירוט של טיעון מרכזי שיש בו תרומה משמעותית למחקר בתחום.
8. מתודולוגיית המחקר.
9. התרומה המחקרית הצפויה של המחקר.
10. הצגת מסקנות או טענות משוערות.
11. ביבליוגרפיה ראשונית.
12. תכנית המחקר תודפס ברווח כפול, תהיה בהיקף של עד 20 עמודים (כולל ביבליוגרפיה ראשונית). יש להגיש 2 קבצים אלקטרונים של התכנית למזכירות החוג. האחד עם פרטים מזהים של התלמיד והמנחה והשני ללא פרטים מזהים ׁ(בשער או בגוף העבודה).
13. לתכנית המחקר יצורף תקציר באורך 1 – 2 עמודים ויוגש כקובץ אלקטרוני.
14. המנחה המיועד יאשר בכתב, כי קרא את תכנית המחקר וכי היא ראויה למחקר.
15. המנחה יעביר לוועדה שמות של כ- 4 שופטים לתכנית המחקר, שלפחות שניים מהם אינם נמנם עם סגל אוניברסיטת תל-אביב. אין להעביר שמות שופטים אשר קיימו שיתוף פעולה מחקרי הדוק עם התלמיד או המנחה (בחמש השנים האחרונות), על השופטים להיות בדרגת מרצה בכיר ומעלה. המלצות המנחה אינן מחייבות את הוועדה.
16. הוועדה תבדוק את תכנית המחקר המוצעת ותפנה אל מומחים בדרגת מרצה בכיר ומעלה בתחום המחקר לצורך גיבוש החלטתה. בפניה למומחים לא יצוינו שמות התלמיד והמנחה המיועד.

השתכנעה הוועדה שהתכנית ראויה למחקר ברמה הנדרשת מתלמיד לתואר שלישי, שהתכנית בת ביצוע, ושיש בכוחו של התלמיד להביא את המחקר לידי גמר מוצלח, תאשר הוועדה את התכנית. הוועדה רשאית לבקש מהתלמיד להכניס תיקונים ו/או השלמות לתכנית המוצעת.

1. לא תדחה הוועדה היחידתית תכנית מחקר מבלי שתאפשר למנחה המיועד ולתלמיד לחוות דעתו לגבי הנימוקים התומכים בדחייה.
2. תלמיד מחקר שלב א' שתכנית המחקר שהגיש אושרה על-ידי הוועדה היחידתית והוועדה האוניברסיטאית יהיה לתלמיד מחקר שלב ב'.